IL-MALTI QARI LI TOĦROĠ SETTEMBRU L-AKKADEMJA TAL-MALT: 1964 L-INDIPENDENZA Issa Malta hija indipencenti u għalhekk tista' toqgħod mal-pajjiżi ħielsa u b'rajhom f'idejhom. Din kienet ix-xewqa ta' missierijietna u ta' nannietna u għal dan l-iskop huma tqabdu u mietu matul is-sekli. issa x-xorti messet lilna li niċċelebraw din il-ġrajja kbira fl-istorja ta' Gżiritna u ninkurunaw lil Malta tagħna bil-kuruna tal-glorja u s-setgħa. Il-lum Malta hi indipencenti, ma tagħraf lil ħadd bħala sid tagħ- ha, ma toqgħod taħt il-ħakma ta' ħadd, imma tmexxi hi d-destin tagħ- ha skond ir-rieda ta' wliedha. Bħala nazzjon indipendenti Malta għandha l-jedd u s-setgħa li tieħu postha fost il-Għaqda tal-Ġnus, u dak li hu l-aktar importanti, hi tista' bil-ħaqq kollu titħallat man-naz- zjonijiet l-aktar ċivilizzati, progressivi u evoluti, għax Malta fiċ-ċokon tagħha għandha kull ma jeħtieġ biex tidħol fl-isfera tal-pajjiżi avanzati. Il-Gżira tagħna għandha kultura, storja, lingwa u karattru li jif- furmaw is-sisien ta' kull progress ċivili, u soċjali; il-patrimonju naz- zjonali tagħna hu kbir u l-ħila u l-ħeġġa tal-Maltin ipattu għan-nuq- qas ta' risorsi naturali. Għal dan kollu l-futur ta' pajjiżra jipprometti ġid u barka, u jekk aħna nħabirku bil-ħila tagħna kollha u jekk nir- sistu bil-ħeġġa, nistgħu mmexxu 'l quddiem lil pajjiżna u nagħtuh xejra ġdida ta' riżq u ta' qawwa. Imma issa aħna nħollu u norbtu jekk pajjiżna jgħaddi 'l quddiem jew jibqa' bla jiċċaqlaq; issa ma nistgħux norbtu fuq nazzjonijiet oħ- rajn jew nistennewhom imexxuna huma. Il-lum Malta h; tal-Maltin u huma biss għandhom id-dmir li jaqilgħuha, imexxuha u javanzawha, ti jekk ma tavanzax, il-ħtija ckun tagħhom biss. It-tama tagħna hi kbira għax nafu li ħutna l-Maltin iħobbu art twelidhom u fejn jeħtieġ huma pronti biex jissagrifikaw kollox, saħan- sitra ħajjithom, għaliha. Imme biex is-sagrifiċċju jkun ta' fejda jeħtieġ li jkun imqanqal biss minn sentimenti ġenwini, nazzjonali u patrijot- tiċi, Jeħtiġilna li ngħollu l-bandiera tagħna biss; jeħtieġ naqbdu triq għalina u nimxu dejjem fiha ' quddiem bla ma mmilu lejn toroq jew 66 IL-MALTI mogħdijiet berranin. Issa hu dmir tagħna, u dmir sagrosant, li nseddqu dak kollu li hu Malti, għax jekk nitilfu l-individwalità u l-karattru naz- zjonali tagħna, l-indipendenza tagħna tisfa' fiergħa u taċ-ċajt. Mela ningħaqdu lkoll flimkien bħala ċittadini wlied Malta, nogħlew 'il fuq mill-partiti, nieħdu id f'id, nistqarru li aħna Maltin u nwiegħdu li naħdmu bil-ħrara ta' qalbna kollha għall-ġid u b'riżq ta' ommna Malta ħanina.